ОБАВЈЕШТЕЊЕ ЗА УПИС У ПРВИ РАЗРЕД ШКОЛСКЕ 2021/2022. ГОДИНЕ

Обавјештавају се родитељи/старатељи дјеце дорасле за упис у први разред школе, да се од друге половине марта, тачније од понедељка 15. марта до петка 26.марта, врши евидентирање дјеце, путем телефона на број школе:053/708-570 или на **e-mail** адресу школе *оs123@skolers.org**,* у времену од 9,00 до 12,00 часова.

Документација потребна за упис дјетета у први разред је:

1) извод из матичне књиге рођених,

2) увјерење о пребивалишту,

3) љекарско увјерење издато од надлежне здравствене установе којим се процјењује здравствена способност дјетета за полазак у школу,

4) књига за праћење развоја и учења дјетета, уколико је дијете похађало предшколску установу.

Прво се врши евидентирање дјеце дорасле за упис у први разред у школама, затим дјеца иду на љекарски преглед, а након тога врши се тестирање дјеце за упис у први разред.

Радници школе, приликом евидентирања дјеце, договориће са родитељима/старатељима термине тестирања за свако дијете.

Документацију потребну за евидентирање/упис дјеце није потребно доносити у школу нити слати поштом. Она ће се достављати школи када дијете буде долазило на тестирање.

 ЈУ Основна школа „Алекса Шантић“Вукосавље